เริ่มทานยาคุมยี่ห้อพรีมแบบ 21 เม็ด แผงแรกวันที่ 3 ของการเป็นประจำเดือน ทานก่อนนอน บางวัน 2 ทุ่ม บางวัน 3 ทุ่ม บางวัน 5 ทุ่ม (ไม่ทราบว่าต้องทานเวลาเดียวกันแบบเป๊ะๆ รึป่าว) พอกินยาคุมแผงแรกได้ 2 อาทิตย์ มีอะไรกับแฟนแบบใส่ถุงยางแต่ถุงยางแตก ทำให้มีอสุจิเข้าไปในช่องคลอด แต่ทานยาคุมแผงอยู่เลยพอเบาใจนิดนึง แต่พอมาอีกวันนึงลืมกินยาคุมเม็ดที่ 16 นึกได้ตอนสายๆ แต่ไม่ได้นำยาติดกระเป๋ามาที่ทำงานด้วย กว่าจะกลับบ้านก็ 5-6 โมงเย็น จะต้องปฏิบัติยังไงบ้างคะ จะเพิ่มโอกาสการตั้งครรถ์มากรึป่าว เพิ่งลืมทานครั้งแรกค่ะ
สวัสดีค่ะ การคุมกำเนิด ด้วย การใช้ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้หากลืมรับประทานยาคุมไป 1 เม็ด ให้รีบรับประทานเม็ดนั้นๆตามเข้าไปให้เร็วที่สุดเท่าที่จะทำได้ และควรกินยาที่เหลือต่อไปตามปกติ ถ้าลืม 2 เม็ดให้รับประทานยาพร้อมกันทีเดียว 2 เม็ด และหลังจากนั้นก็กินเม็ดต่อไปตามปกติการกินยาคลาดเคลื่อนอาจลดประสิทธิภาพของยาลงได้เล็กน้อย แต่หากรับประทานทุกวันสม่ำเสมอ มีโอกาสตั้งครรภ์ได้น้อยมาก